સેનાના મિશનના સંદર્ભમાં માહિતી આપતા બ્રિગેડિયર અરૂણ સીજે દ્વારા કહેવામાં આવ્યું છે કે વિશેષ એન્જિનિયરીંગ ટાસ્ક ફોર્સના ૭૦૦ જવાનો લાગેલા છે. ઓપરેશન મદદ આને નામ આપવામાં આવ્યું છે. હવામાન વિભાગ પાસેથી પ્રાપ્ત માહિતી મુજબ આઠમીથી ૧૫મી ઓગસ્ટ વચ્ચેના ગાળામાં સામાન્ય કરતા ૨૫૦ ટકા વધારે વરસાદ પડી ચુક્યો છે. અભૂતપૂર્વ વરસાદ કેરળમાં પડી રહ્યો છે. સપ્તાહના ગાળામાં જ ઉલ્લેખનિય વરસાદથી હાલત કફોડી બની છે. ૧૬મી ઓગસ્ટના દિવસે ૧૩૭ મીમી વરસાદ સામાન્યથી દસ ગણો હતો. શુક્રવારે સામાન્યથી પાંચ ગણો વરસાદ થયો હતો. આઠમી ઓગસ્ટથી શરૂ થયેલા ભારે વરસાદનો સીલસીલો જારી રહ્યો છે. જેથી રાજ્યમાં છેલ્લા ૧૦૦ વર્ષનો રેકોર્ડ તૂટ્યો છે.